Halden kommune

Planstrategi for perioden 2024 – 2028

Vedtatt Halden kommunestyre 9.10.2024 Ps 127/2024

Innhold

[Innledning 2](#_Toc165972382)

[Kommuneplan – Samfunnsplan og Arealplan 2](#_Toc165972383)

[Overordnede føringer som har betydning for kommunens planbehov 3](#_Toc165972384)

[Utviklingstrekk og utfordringer 3](#_Toc165972385)

[Befolkningsutvikling 4](#_Toc165972386)

[Arbeidsplassvekst 6](#_Toc165972387)

[Boligbygging 7](#_Toc165972388)

[Utdanning 8](#_Toc165972389)

[Prioritering av planoppgaver – føringer 9](#_Toc165972390)

[Kommuneplannivået 9](#_Toc165972391)

[Kommunedelplaner 9](#_Toc165972392)

[Ny kommunedelplan 10](#_Toc165972393)

[Tema og fagplaner 10](#_Toc165972394)

[Sektorovergripende tema/fagplaner 10](#_Toc165972395)

[Sektorvise tema/fagplaner 11](#_Toc165972396)

[Helse, Omsorg og mestring 11](#_Toc165972397)

[Undervisning/Oppvekst 11](#_Toc165972398)

[Teknisk 11](#_Toc165972399)

[Enheter under rådmannen 12](#_Toc165972400)

[Planer som prioriteres i planperioden 13](#_Toc165972401)

[Kommuneplannivået 13](#_Toc165972402)

[Temaplaner 14](#_Toc165972403)

[Vedlegg 17](#_Toc165972404)

# Innledning

Planstrategien kan forenklet kalles en «plan for planleggingen». Den skal gi en oversikt over utviklingstrekk og utfordringer i kommunen, og skal være et verktøy som viser sammenhengen mellom utfordringer og det planbehovet kommunen har for å løse disse utfordringene.

Planstrategien vedtas av kommunestyret, innen ett år etter konstituering. Denne er vedtatt ……………..

Prosess:

Halden kommune har valgt en modell for utarbeidelse av planstrategien der det er en valgt styringsgruppe som frembringer et forslag til planstrategi. Dette for å ha bred politisk forankring gjennom hele prosessen.

Plan og bygningslovens krav til høringsprosess for planstrategien er ikke lik ordinære plansaker, men forslaget til kommunestyret skal være offentlig tilgjengelig minst 30 dager før kommunestyrets behandling.

Planstrategien har ingen rettsvirkning og er ikke formelt bindende for kommunen. Den kan revideres etter behov innenfor valgperioden. Synspunkter fra statlige og regionale organer

og nabokommuner skal innhentes, men det finnes ingen innsigelsesrett for disse.

# Kommuneplan – Samfunnsplan og Arealplan

Halden kommunes kommuneplan består av en samfunnsdel (2018) og en arealdel (2023). Økonomiplanen er kommuneplanens handlingsdel.

Samfunnsdelen er ikke juridisk bindende slik arealdelen er, men samfunnsplanen er førende for den fremtidige arealbruken. Samfunnsplanen er hoveddokumentet for den samfunnsutvikling som Halden-samfunnet ser for seg. I forhold til nasjonale og regionale myndigheter, vil samfunnsplanen være hoveddokumentet som underliggende planer blir vurdert opp mot, i forhold til virkemidler, strategier og tiltak.

Halden kommune har vurdert samfunnsdelen og arealdelen i planstrategiarbeidet. Fokusområdene i samfunnsdelen (arbeid, kunnskap og klima) er fortsatt gjeldende og målene:

En attraktiv kommune basert på bærekraftig utvikling

En kommune det er godt å bo i – gode levekår, en trygg oppvekst for barna med mangfold og høy livskvalitet.

Omstilling og innovative løsninger gir økt sysselsetting og etableringsattraktivitet.

Utdanningsnivået skal heves og resultatene i skolen forbedres

Er grunnlaget for planarbeidet innenfor alle kommuneområdene. Kommuneplanens samfunnsdel skal evalueres mot slutten av denne planperioden og evt. foreslås rullert i neste planperioden (2028 - 2031).

Vedlegg: [Samfunnsdel 2018-2050 - Halden kommune](https://www.halden.kommune.no/tjenester/sentraladministrasjon/planer-strategier-og-rapporter/kommuneplan-areal-og-samfunnsdel/kommuneplanens-samfunnsdel-2018-2050/)

Målene i kommuneplanens samfunnsdel ligger fast i planperioden. Det vises til denne for en grundigere beskrivelse av mål og utfordringer.

Kommuneplanens arealdel var ferdig rullert i 2023 og det legges ikke opp til rullering i denne planperioden. Mindre endringer som kommer av endrede samfunnsforhold eller nye behov, tas som endringer av gjeldende arealplan.

Vedlegg: [Arealdel 2023-2050 - Halden kommune](https://www.halden.kommune.no/tjenester/sentraladministrasjon/planer-strategier-og-rapporter/kommuneplan-areal-og-samfunnsdel/kommuneplanens-arealdel-2023-2050/)

«Vi i Halden - Oversikt over helsetilstanden og kunnskapsgrunnlag for planleggingen» ble oppdatert i 2023 og peker i hovedsak mot de samme utfordringene som var ved forrige oppdatering i 2020. Dette dokumentet er også forankret i bærekraftsmålene.

Vedlegg: [Kunnskapsgrunnlag for planlegging - Halden kommune](https://www.halden.kommune.no/tjenester/sentraladministrasjon/planer-strategier-og-rapporter/kunnskapsgrunnlaget/)

# Overordnede føringer som har betydning for kommunens planbehov

Hvert fjerde år legger regjeringen fram sine forventninger til regional og kommunal planlegging. Staten legger sine forventninger til grunn for sin deltakelse i kommunens planprosesser. Kommunens planlegging skal baseres på 2030-agendaen med sine 17 mål for å fremme en sosialt, miljømessig og økonomisk bærekraftig utvikling. Halden kommune har utarbeidet egen oversikt over helsetilstanden og kunnskapsgrunnlag for planleggingen innen Halden kommune. Dette er basert på bærekraftsmålene. Sist oppdatert 2023.

Statens forventningsunderlag har fem overordnede perspektiver. I tillegg til sosialt, miljømessig og økonomisk bærekraft er det utvidet med samfunnssikkerhet og beredskap. De siste to områdene kommer som følger av ny verdenssituasjon og klimatiske påvirkninger. I alt er det 72 punkter som regjeringen har forventninger til at kommunene tar hensyn til i sin planlegging.

Vedlegg [nasjonale-forventninger-2023-2027-bokmaal.docx (live.com)](https://view.officeapps.live.com/op/view.aspx?src=https%3A%2F%2Fwww.regjeringen.no%2Fcontentassets%2Fd71a3e61e774485fb4a98cab9255e53f%2Fno%2Fword%2Fnasjonale-forventninger-2023-2027-bokmaal.docx&wdOrigin=BROWSELINK)

I tillegg til forventnigsdokumentet, kommer nye lover, pålegg og forskrifter som kommunene må følge opp i sin planlegging.

Regional myndighet har også forventninger til kommunens planarbeid. De vil i sin tilnærming vurdere følgende problemstillinger som underlag for sine innspill:

* Er det særlige utfordringer som bør vurderes gjennom et interkommunalt planarbeid?
* Er det særlige utfordringer som bør vurderes gjennom et samarbeid med regionale myndigheter?
* Er det felles utfordringer i fylket som ikke blir tatt videre i kommunal planstrategi, og som kommunen burde vurdere planinnsats i forhold til?
* Er det behov for planvask, med gjennomgang av reguleringsplaner, for identifisering av planer som ikke er i henhold til statlige og regionale interesser?

# Utviklingstrekk og utfordringer

Kommunens utfordringer gjenspeiles ofte i de utviklings trekk som er i kommunen, men også de utviklingstrekk som er regionalt og nasjonalt. De største utfordringene Halden har er innenfor demografiendringer, utenforskap som skyldes arbeidsliv, utdanning eller helse. Noe som framgår av kommunens eget kunnskapsgrunnlag for planleggingen.

De regionale utviklingstrekkene er stort sett de samme og har samme utfordringsbilde. Dette gjenspeiles i fylkeskommunens forslag til planrevisjon.

## Befolkningsutvikling

Halden har hatt en befolkningsvekst på 0.6 prosent pr. år i den siste tiårsperioden. Under forrige planperiode 2020- 2024 var gjennomsnittet 0,45 % prosent pr år. I 2023 var befolkningsveksten tilbake til normalårene og havnet på 0.65 prosent. Folketallet ved inngangen til 2024 var 31 935.

Halden har hatt et fødselsunderskudd på 0.08 % for samme tiårsperiode. Dette er lavere enn det demografien tilsier. Noe som skyldes lavere fruktbarhet og høyere dødelighet. Økning i folketallet kommer på grunn av Nettoinnflytting til Halden. Nettoflyttingen til Halden har vært positiv tilsvarende 0,68 prosent per år. Nettoflyttingen har blitt høyere som følge av høy sentralitet og god arbeidsplassvekst i kommuner som det pendles til (nabovekst). Det har vært svak arbeidsplassvekst i egen kommune (arbeid).

Et bilde som inneholder tekst, diagram, skjermbilde, kart

Automatisk generert beskrivelse

*Befolkningsveksten i Halden (2014 – 2023) dekomponert i ulike drivkrefter. Tallene er årlig endring i den valgte perioden. Figuren viser årlig endring i prosent.(Telemarkforskning)*

Flyttetallene i 2023 (nettoinnflytting 0,73%) var bedre enn forventet. Veksten i folketallet ble likevel relativt lav, sammenliknet med andre kommuner i regionen.

Forventet befolkningsvekst i Halden framover må forventes å ligge på samme nivå som det historiske tiårsbildet. Hvis Halden fortsetter å ha samme positive bostedsattraktivitet (skaper tilflytting) blir det vekst i folketallet fra 31935 i 2024 til over 33 000 i 2050.

*Et bilde som inneholder tekst, skjermbilde, line, Plottdiagram

Automatisk generert beskrivelseUtviklingsbaner for folketallet i Halden i ulike scenarier. (Telemarkforskning)*.

Hovedutfordringen i forhold til befolkningsutviklingen for Halden må være at kommunen greier å opprettholde en positiv nettotilflytting og nøytral fødselsbalanse.

*Et bilde som inneholder tekst, skjermbilde, Plottdiagram, diagram



Automatisk generert beskrivelseForventet befolkningsvekst med dagens fødselstall (Telemarkforskning)*

Det kommer til å bli et økende fødselsunderskudd fram mot 2050. Hvis Halden er middels attraktiv, blir det en netto innflytting til kommunen som er tilstrekkelig for å skape vekst i de neste årene, men utover 2040-tallet vil fødselsunderskuddet gjøre at det blir nedgang i folketallet.

Hvis en lykkes med å skape høy attraktivitet for bosetting og næringsliv, vil innflyttingen bli høyere slik at det blir befolkningsvekst i hele perioden fram til 2050. Da blir også fødselsunderskuddet mindre.

Opprettholde en positiv befolkningsvekst vil fortsatt være et hovedmål for planperioden. Dette understreker samfunnsplanens mål: En kommune det er godt å bo i – gode levekår, en trygg oppvekst for barna med mangfold og høy livskvalitet.

En annen utfordring i planperioden er demografiendringene ved aldersforskyvning i befolkningen. Selv med vekst greier en ikke å holde forholdet mellom de ulike årskullene stabilt. Gjennomsnittsalderen i befolkningen vil skyve seg oppover og dette er i likhet med Norge ellers en klar trend. Selv med økende fruktbarhet vil en ikke hindre dette. Kampen om arbeidskraft og omsorgspersoner vil øke.


 

2023 2040

*Bilde på hvordan befolkningssammensetningen er i 2023 og vil være i 2040. (Telemarkforskning)*

## Arbeidsplassvekst

Halden har hatt en samlet arbeidsplassvekst på 0,4 prosent per år i de ti siste årene. Antall arbeidsplasser i offentlig sektor har økt med 0,7 prosent per år i denne perioden.

*Årlig vekst i antall arbeidsplasser i Halden i periode 2013 - 2022, dekomponert i ulike drivkrefter. (omregnet til absolutte tall blir det 53 arbeidsplasser i året dekomponert på 23 i privat sektor og 30 i offentlig sektor. (Telemarkforskning)*

Antall arbeidsplasser i Halden var omtrent uendret i 2023. Da var det 8 717 arbeidsplasser i næringslivet og 4 396 arbeidsplasser i offentlig sektor.

Antall personer som pendler inn til eller ut fra Halden har økt siden 2000. Antall personer som pendlet inn økte fra 1 731 i 2000 til 3 054 i 2023.

Antall som pendlet ut fra Halden økte fra 2 488 til 4 192 i samme tidsrom. I 2023 var det en netto utpendling på 1 138 personer. Nettoutpendlingen, eller arbeidsplassunderskuddet, har ikke forandret seg vesentlig siden 2004.

Det er klart høyest innpendling fra Sarpsborg og Fredrikstad. Det har vært en ganske sterk økning i innpendlingen fra disse to byene de ti siste årene. I 2023 var det 1 051 personer som pendlet til Halden fra Sarpsborg, mens det var 796 som pendlet til Halden fra Fredrikstad.

Sysselsettingsandel er oftest målt som andelen sysselsatte i befolkningen mellom 15 og 74 år. Ser en på hvordan dette har endret seg i en 20 års periode får en et godt bilde av Haldens utfordringsbilde. I perioden 2015 skyldes noe av nedgangen en ny måte og regne på og covid-årene.

*Et bilde som inneholder tekst, Plottdiagram, diagram, line

Automatisk generert beskrivelseProsentvis andel av sysselsatte av befolkningen mellom 15 og 74 år i Halden og Norge.*

*Utviklingen før covid-årene ser i noen grad ut til å ha stoppet opp og blitt noe forbedret. Dette utviklingen må forsterkes.(Telemarkforskning)*

Arbeidet med sysselsettingsgraden er hovedoppgaven i planperioden.

## Boligbygging

Halden har hatt lavere boligbyggingstakt enn landsgjennomsnittet i de fleste årene etter 2000. 2014, 2015 og 2021 var år som skilte seg ut med svært høy boligbyggingstakt. Beregninger fra kommuneplanens arealdel er boligbehovet pr. år beregnet til 150 – 160 boliger i året.

I 2023 ble det bygget 2,4 nye boliger per 1000 innbyggere i Halden. Det var en del lavere enn landsgjennomsnittet som var 5,1 dette året.

I absolutt tall ble det ferdigstilt 76 nye boliger i 2023. Årsaken til det lave tallet kan være at man avventer ferdigmelding på grunn av et lavt marked. Rekorden fra 2000 er 342 nye boliger (2021). Gjennomsnitt for boligbygginga pr. år siden 2000 er 125 pr. år.

*Et bilde som inneholder tekst, line, Plottdiagram, diagram

Automatisk generert beskrivelseAntall fullførte boliger per 1000 innbyggere i Halden og Norge. (Telemarkforskning)*

Arealplanens boligreserve er dekkende for dette i planperioden.

## Utdanning

Kunnskap er fremhevet som satsingsområde i samfunnsplanen. Tradisjonelt har Halden hatt et lavere utdanningsnivå enn resten av regionen og landet. En ser imidlertid endringer i dette bildet. Andelen som har høyere utdanning øker gradvis ettersom en stadig høyere andel tar høyere utdanning. Etter hvert vil unge med høyere utdanning erstatte eldre arbeidstakere uten tilsvarende utdanning.

(SSb)

Lave fødselstall og lav innvandring i grunnskolealder medfører at Halden har store utfordringer med å opprettholde antall elever i grunnskolealder i årene framover. Dette vil medføre at kommunen må diskutere skolestrukturen og lærertetthet i planperioden.

# Prioritering av planoppgaver – føringer

## Kommuneplannivået

Staten har i sitt forventningsskriv lagt vekt på fem hovedområder som skal ivaretas ved kommunal planlegging. Disse konkretiseres gjennom 72 enkeltpunkter. Halden kommune har i løpet av inneværende planperiode oppdatert de vesentligste planene innenfor kommuneplanområdet. Alle planene baseres på bærekraft og lokalt utfordringsbilde i forhold til de nasjonale føringene. Planleggingen er samordnet i forhold til samfunnsdelen og basert på kunnskapsgrunnlag.

Halden kommune har samfunnsplan fra 2018 og gjennomgang av utfordringsbildet sett opp mot planens mål og fokus er det bestemt at samfunnsdelen ikke rulleres denne perioden. Mot slutten av perioden skal planen evalueres som grunnlag for rullering i neste planperiode. Samfunnsdelen samsvarer godt med de nasjonale og regionale føringene. Både innen bærekraft, arealbruk, inkludering og

Kommuneplanens arealdel er rullert i forrige planperiode og er godt tilpasset de nasjonale føringene for bærekraft, arealbruk og samfunnssikkerhet. Planen rulleres ikke som helhet, men i de tilfeller planen ikke er tilpasset nasjonale føringer, regionale eller lokale endringer og behov vil disse bli tatt opp som mindre endringer i planperioden.

Halden kommunes store utfordringer er i skjæringspunktene mellom kommunalt tjenestetilbud, utvikling i demografi, utvikling av lokalsamfunnet samt tilgjengelige ressurser. Økonomiplanen er kommuneplanens handlingsdel og blir fortløpende rullert i planperioden. Økonomien vil være styrende og begrensende for kommunens aktivitet innen «planlegging» i planperioden.

Kommunens Risiko- og Sårbarhetsanalyse (ROS) er oppdatert i 2023 og det er ikke behov for å rullere denne i planperioden. Oppgavene i planperioden er å redusere risikobildet og skaffe tilveie kunnskapsgrunnlag for tiltak. Spesielt gjelder dette innenfor klimautfordringer og kartlegging av grunnforhold i områder sør for Tistaelva da dette ikke er godt nok dokumentert.

## Kommunedelplaner

Halden kommune har syv kommunedelplaner som følger plan og bygningslovens kapittel 11. En av disse er en arealspesifikk kommunedelplan, Sentrumsplanen. 4 av planene er nye og det er ikke behov for å rullere disse. En plan er under rullering og to planer anbefales rullert i planperioden. Det foreslås en ny kommunedelplan i planperioden.

Sentrumsplanen er fra 2017 og ble i forrige planperiode evaluert i forhold til måloppnåelse og det regulatoriske. På bakgrunn av dette har både rapport og politikk anbefalt at planen rulleres. Oppstart skal skje høsten 2024 og det forutsettes bred medvirkning fra innbyggere og næringsaktører. Prosessen kjøres som kommunedelplan. Det utarbeides planprogram som fastsetter rammene for rulleringen. Det er et klart mål at kommunedelplanen skal forenkle planprosessene for utvikling av sentrum og tilrettelegge for boligutvikling. Som del av rulleringen foretas det en planvask av underliggende reguleringsplaner. Dette er i tråd med nasjonale mål og føringer.

Helse og omsorgsplan (2022), Oppvekstplan (2023) og Kulturplan (2022) er rullert i forrige planperiode og det er ikke behov for å rullere planene i denne perioden.

**Innen Helse, omsorg og mestring** er det redusert behov for temaplaner da planlagingen la opp til at kommunedelplanen skulle redusere behovet for underliggende planer. Dette har resultert i at 5 fagplaner utgår. Dette for å samordne og lage bedre oversikt. I planperioden vil fokuset på kommunedelplan være rullering av handlingsdelen i økonomiplanarbeidet og endring av driften i tråd med dette.

Temaplan «Leve hele livet» utgår som plan, men tematikken tas inn i kommunedelplanene og arbeidet koordineres gjennom ressursgruppe.

**Innen Undervisning og oppvekst** har Oppvekstplanen i likhet med Helse og omsorgsplanen hatt som mål å redusere behovet for temaplaner. Kommuneplanen ble derfor rullert i 2023 og er nå en plan som ivaretar hele kommunens innsats mot barn, unge og deres forelder/ foresatte.

Hovedoppgaven til kommunalområdet undervisning oppvekst i planperioden er å få tilpasset skolestrukturen til elevprognosene, de økonomiske rammene og ny opplæringslov. Ny lov vil ikke påvirke kommunedelplanen.

**Innen kultur er** kulturplanen (2022 – 2034) rullert i forrige planperiode og en ser ikke behov fpr å rullere denne i planperioden. Kulturplanen følges opp med handlingsdel gjennom økonomiplan og årsbudsjettene.

Kommunedelplan for Idrett og friluftsliv ble rullert i 2023 og denne rulleres ikke i planperioden. Handlingsdelen følges opp i økonomiplan og årsbudsjettene.

Kommunedelplan for trafikksikkerhet (2018 – 2030) ble i 2023 påbegynt rullering som føring fra forrige planperiode. Dette arbeidet fullføres i denne planperioden. Forventes ferdigstilt 2025.

Kommunedelplan for klima og energi (2020 – 2030) er foreslått påbegynt rullering mot slutten av planperioden. Dette fordi det skjer mye innenfor området og nasjonale og internasjonale føringer medfører oppdateringer av planen. Det anbefales at arbeidet startes opp i 2027/28. Handlingsplanen rulleres hvert år ved budsjettbehandlingen. Planen skal koordineres med økonomiplanarbeidet.

## Ny kommunedelplan

I forbindelse med rulleringen av kommuneplanens arealdel og kommunens ROS ble det avdekket behov for mere kunnskap om klimatilpasninger, overvann og grunnforhold. Dette har ytterligere styrket seg på grunn av klimaendringer og hendelser. Det er derfor behov for å lage et kunnskapsgrunnlag og plan for håndtering av dette framover. Planene anbefales å være kommunedelplan da den gjelder flere kommuneområder og kan gi føringer for eksisterende reguleringsplaner og kommuneplanens arealdel. Dette medfører dermed en kommunedelplanprosess. Oppstart bør skje i 2025 med forberedelser i 2024.

## Tema og fagplaner

I planstrategiarbeidet er det lagt opp til at de ulike hovedutvalgene håndterer endringer som kommer av lov/forskrift og dermed lager behov for nye tema/fagplaner eller rullering av disse. Planstrategien benevner planene for å ha en helhetlig planoversikt, men hovedutvalgene følger opp dette i samarbeid med de ulike administrasjonene.

De ulike vurderingene framkommer av hovedutvalgenes behandling av planstrategi 2024 – 2028 for de ulike sektorområdene.

## Sektorovergripende tema/fagplaner

Handlingsplan mot vold i nære relasjoner skulle rulleres under forrige periode. Ansvaret lå til UO og SLT-funksjonen. Da SLT ikke lenger ligger inn under UO organisatorisk, utgår denne fra planstrategien i UO sin oversikt. SLT ligger i dag organisert inn under enhet Undervisning og oppvekst.

Under hovedutvalgenes behandling ble behovet for en helhetlig boligplan reist som en sektorovergripende plan. Kommunen har en boligsosial handlingsplan, men denne ønskes løftet opp til en mere helhetlig plan som omhandler de utfordringene som kommunen har innen boligområdet. Spesielt med tanke på de demografiske endringene som skjer og behovet for tilpassede boliger for flere grupper i samfunnet.

## Sektorvise tema-/fagplaner

### Helse, Omsorg og mestring

Hovedutvalget peker på behovet for å rullere 3 temaplaner i planperioden. Det er tatt ut 6 planer på bakgrunn av at temaene er ivaretatt av kommunedelplan Helse, omsorg og mestring. Hovedutvalget har pekt for behovet for en ny boligplan som også ivaretar behovet for tiltak på grunn av demografiske utfordringer i planperioden. Dette er en temaplan som berører alle kommunalområdene.

Kommunalområdets største utfordring som vil oppta mesteparten av ressursene i planperioden er å tilpasse driften til sektorens økonomiske rammer. Dette er et arbeid som kan medføre behov for ny planlegging og endring av eksisterende planer.

Hovedutvalgets vurderinger i vedlegg 1

### Undervisning/Oppvekst

Hovedutvalget peker på behovet for å rullere 3 temaplaner i perioden og ferdigstille 4 nye temaplaner som er påbegynt og skal avsluttes i 2024/25. Strategier for arbeidet med lavinntektsfamilier som ble meldt i forrige planperiode bortfaller da dette er ivaretatt av kommunedelplan Oppvekst.

Handlingsplan for vold i nære relasjoner er flyttet fra Undervisning/oppvekst til samfunnsavdelingen der SLT – koordineringen er plassert. Planen er utgått og bør rulleres.

Kommunalområdets største oppgave i planperioden er å tilpasse skolestrukturen til de endringer som kommer av nedgang i elevtallet. Dette med påfølgende prosess på endring av skolegrensene vil ta mye ressurser i administrasjonen.

Hovedutvalgets vurderinger i vedlegg 2

### Teknisk

Teknisk sektor har ikke et felles plangrunnlag, men styres av mange planer. Innen sektorens ansvarsområde er det to kommunedelplaner som prioriteres. Den ene er rullering av Klima og Energiplanen og oppstart av en ny plan for Klimatilpasning, overvann og grunnforhold. I tillegg peker hovedutvalget på at rullering av sentrumsplanen er viktig å gjøre i planperioden. Denne har høy prioritet.

Kommunedelplan for trafikksikkerhet er et samarbeid mellom teknisk og samfunnsavdelingen. Handlingsdelen til planen må oppdateres i planperioden. Selve plangrunnlaget med utfordringer og analyser kan utsettes til neste planperiode.

Innen temaplaner som angår hele kommuneområdet er det behov for å rullere Eiendomsstrategien og Strategi for universell utforming. Eiendomsstrategien er svært viktig å få rullert med tanke på de endringene som kommer innen helse- og undervisningssektoren og tilpasning til kommunens økonomiske rammebetingelser.

Hovedplan vann og avløp samt Avfallsplan er prioriterte temaplaner som skal rulleres tidlig i planperioden. I tillegg er det under arbeid flere temaplaner som er påbegynt i forrige planperiode. Disse ferdigstilles i denne planperioden.

Kommunalområdet arbeider også med områdereguleringer. Kommuneplanen peker på 6 områder som bør sees på samlet og vurderes som områdereguleringer. På grunn av arbeidskapasitet og kostnader ser ikke hovedutvalget det som mulig å påta seg mer enn to områdereguleringer (Stasjonsområdet og Grønlandsområdet) i planperioden. Pågående områderegulering Svinesundsplatået legges ut til 1. gangs behandling i 2024).

Hovedutvalgets vurderinger i vedlegg 3

### Enheter under rådmannen

#### Kultur

Kommunedelplan for kultur er vedtatt i 2022 og rulleres ikke i planperioden. Handlingsdelen rulleres i forbindelse med økonomiplan og budsjettbehandlinger.

Fra forrige planperiode er Kulturminneplan løftet som en prioritert plan. På grunn av kapasitet og omfattende arbeid med kommuneplanens arealdel ble ikke planarbeidet løftet. Ansvaret er nå flyttet fra samfunnsavdelingen til kulturenheten. Kulturplan er en temaplan som vil kreve plan og økonomiressurser. Oppstart av planarbeidet vil vedtas i forbindelse med økonomiplan/budsjettbehandling.

#### Samfunnsavdelingen

Samfunnsavdelingen har ansvar for overordnet planlegging. Inn under dette ligger kommuneplanarbeidet og en rekke kommunedelplaner. I planperioden vil rullering av Sentrumsplanen være det mest sentrale arbeidsområdet. Dette arbeidet starter høsten 2024 og gjøres som en kommuneplanprosess med bred involvering.

Idretts- og friluftsplan er rullert i 2023 og rulleres ikke i planperioden. Årlig rulleres handlingsdelen. Avdelingen deltar inn i rullering av Plan for trafikksikkerhet med Teknisk.

Samfunnsavdelingen ha også ansvar for temaplaner som er felles for hele kommunen. Plan for Mangfold og integrering mot radikalisering, Handlingsplan for vold i nære relasjoner rulleres i planperioden. Nærings og sysselsettingsplan er gjennomgått og det er ikke behov for å rullere selve planen, men handlings og tiltaksdelen rulleres i planperioden.

I arbeidet med rullering av planstrategien er det framkommet behov for Boligplan som er mer enn boligsosial plan/strategi. Da det boligstrategiske arbeidet ligger til avdelingen er det naturlig at arbeidet med å lede planprosessen for helhetlig Boligplan legges til avdelingen. Planen lages som en temaplan.

Avdelingens oppgave med rådgivning og deltakelse i planoppgaver vil fortsatt være sentral i planperioden.

# Planer som prioriteres i planperioden

### Kommuneplannivået

|  |  |  |  |  |  |  |
| --- | --- | --- | --- | --- | --- | --- |
| Kommuneplaner | | | | | | |
| Plan | Kriterier | Varighet | Rulleres i planperioden | Ansvar | Vedtas av: | Kommentarer |
| Planstrategi | Må | 2024-2028 | Ja | Samfunnsavd. | Kommunestyret | Rulleres 2024 |
| Kommuneplanens samfunnsdel | Må | 2018-2030 | Evalueres 2028 | Samfunnsavd. | Kommunestyret | Gjennomgått og vurdert. Rullering skjer i neste planperiode, Rullering forberedes ved slutten av denne planperioden. |
| Kommuneplanens arealdel | Må | 2023-2035 | Nei | Samfunnsavd. | Kommunestyret | Anbefales ikke rullert - endringer tas som mindre endringer. |
| Økonomiplan | Må | 2024-2028 | Årlig rullering | Kommunedirektør | Kommunestyret | Årlig rullering - legger føringer for årsbudsjettene som er kommuneplanenes handlingsprogram. |
| ROS | Må | 2023-2035 | Nei | Kommunedirektør | Kommunestyret | Rullert 2023, rulleres ikke i perioden |
| Kommunedelplaner | | | | | | |
| Plan | Kriterier | Varighet | Rulleres i planperioden | Ansvar | Vedtas av: | Kommentarer |
| Helse og Omsorgsplan | Bør | 2022 - 2034 | Nei | Kommunalavd. helse og mestring | Kommunestyret | Rullert 2022, rulleres ikke i perioden |
| Oppvekstplan | Bør | 2023 - 2032 | Nei | Kommunalavd. Undervisning og oppvekst - skole | Kommunestyret | Rullert 2022, rulleres ikke i perioden |
| Kulturplan | Bør | 2022 - 2034 | Nei | Kultur | Kommunestyret | planen ble rullert i 2022. Handlingsplanen rulleres i planperioden |
| Klima og Energiplan | Bør | 2020 - 2030 | Ja 2027/28 | Miljø og Landbruk | Kommunestyret | Planen er fra 2020 og anbefales rullert mot slutten av planperioden da det er nye føringer for kommunene. Handlingsplan rulleres hvert år med budsjett |
| Idretts og friluftsplan | Må | 2023 - 2034 | Nei | Samfunnsavd. | Kommunestyret | Handlingsplan rulleres årlig |
| Sentrumsplan | Bør | 2017-2029 | Ja 2024 | Samfunnsavd. | Kommunestyret | Styringsgruppen og HTEK anbefaler rullering |
| Kommunedelplan for klimatilpasning, overvann og grunnforhold | Bør | NY plan | Ny plan startes 2025 | Miljø og Landbruk | Kommunestyret | Administrasjonen melder behov for ny plan da dette er stort behov for på bakgrunn av endret klima. |
| Plan for trafikksikkerhet | Bør | 2018 - 2030 | Under rullering | Samfunnsavd./Forvaltning vei, park og idrett | Kommunestyret | Planen er under rullering |

### Temaplaner

|  |  |  |  |  |  |  |
| --- | --- | --- | --- | --- | --- | --- |
| Temaplaner som er felles for hele kommunen | | | | | |  |
| Plan | Kriterier | Varighet | Rulleres i planperioden | Ansvar | Vedtas av: |  |
| Mangfold og integrering mot radikalisering | Bør ha | 2020 - 2024 | Ja | Samfunnsavd. | Kommunestyret |  |
| Frivillighetsplan | Bør ha | 2023 - 2028 | Nei | Samfunnsavd. | Kommunestyret |  |
| Nærings og sysselsettingsplan | Bør ha | 2021 - 2025 | Nei | Samfunnsavd. | Kommunestyret | Planen har en analyse og målsettinger som ikke er utdatert i forhold til da den ble leget. Anbefales videreført og handlingsdelen oppdateres. |
| Kulturminneplan | Bør ha | Ny plan | Nei | Kultur | Kommunestyret | Ny plan som vil medføre ressursbruk. I den nåværende økonomiske situasjonen er det ikke midler til dette arbeidet. Utsettes til neste planperiode. |
| Veteranplan | Bør ha | 2022 - 2029 | Nei | Kultur |  |  |
| Handlingsplan for vold i nære relasjoner | Bør ha | 2020 - 2024 | Ja | Samfunnsavd. |  | Hører inn under SLT - koordineringen |
| Boligplan | Bør ha | Ny plan | Vedtas 2025/26 | Samfunnsavd. | Kommunestyret | Planen er et behov på bakgrunn av ønsket politikk i å få folk til å bo lengre i egen bolig og tilrettelegging for det boligsosiale ansvaret kommunen har. |
| Eiendomsstrategi | Bør ha | 2024 - 2028 | Under rullering | Teknisk | Kommunestyret | Oppfølging av politisk sak |
| Strategi for universell utforming | Lovpålagt | 2025 - | Rullering av eksisterende strategi | Teknisk | Kommunestyret |  |
| Plan for brannforebyggende tiltak i boliger med pleie- og omsorgstrengende personer | Bør ha | 2024 - 2028 | pågående | Teknisk/Helse | HTLKM |  |
| Temaplaner for kommunalavdelingene | | | | | |  |
| Plan | Kriterier | Varighet | Rulleres i planperioden | Utarbeides av | Vedtas av |  |
| **Helse, omsorg og mestring** | | | | | |  |
| Plan for helsemessig beredskap | Må ha | 2016 - 2020 | Rulleres høst 2024 | Helse | H-HOSI | Oppgaven ble utsatt grunnet pandemien og skal oppdateres i tråd med nye føringer |
| **Oppvekst og undervisning** | | | | | |  |
| Barnehagestrategi | Bør ha | 2023-2025 | Nei | Undervisning oppvekst | Kommunestyret |  |
| Skolestruktur /utredning |  | 2024 - | Ferdigstilles | Undervisning oppvekst | Kommunestyret | Utredning med tilhørende ny forskrift for skolegrenser. Omfattende utredning med mye bruk av ressurser |
| Handlingsplan for  et godt og trygt  barnehage- og  skolemiljø | Bør ha | 2022 | Ja | Undervisning oppvekst | HOUKI | Rulleres på bakgrunn av ny barnehagelov |
| Kompetanseplan UO | Bør ha | -2024 | Ja | Undervisning oppvekst | HOUKI |  |
| Plan for overgang fra barnehage til skole | Bør ha | 2023 | Ja | Undervisning oppvekst | HOUKI |  |
| Handlingsplan for oppfølging av skolefravær | Bør ha | 2024 | NY plan | Undervisning oppvekst | HOUKI | Påbegynt plan |
| Digital strategi for barnehager og skoler | Bør ha | 2024/25 | NY plan | Undervisning oppvekst | HOUKI | Påbegynt plan |
| Leseplan for 1.-10. trinn | Bør ha | 2024 | NY plan | Undervisning oppvekst | HOUKI | Påbegynt plan |
| Språkveileder for arbeid med minoritetsspråklig e barn og unge | Bør ha | 2024 | NY plan | Undervisning oppvekst | HOUKI | Påbegynt plan |
| **Teknisk** | | | | | |  |
| Hovedplan vann og avløp | Lovpålagt | 2025 - | Rullering | Teknisk | Kommunestyret |  |
| Avfallsplan | Lovpålagt | 2024/25 - | Rulleres | Teknisk | Kommunestyret | Revidering av forskrift skjer samtidig |
| Plan for gatebruk inkl. hovednett for sykkeltrafikk | Bør ha | 2024- | Ny plan under ferdigstillelse | Teknisk | Kommunestyret |  |
| Dokumentasjon av brannvesenet (brannordning) | Lovpålagt | 2024 - 2028 | Under arbeid | Teknisk | Kommunestyret | Involverer også Aremark kommune |
| Fagplaner for kommunalavdelingene | | | | | |  |
| Plan | Kriterier | Varighet | Ny/ rullering | Utarbeides av | Vedtas av organ |  |
| **Helse, omsorg og mestring** | | | | | |  |
| Smittevernplan (pandemiplan) | Må ha | 2016 - 2020 | Rulleres vår 2024 | Helse | H-HOSI | Oppgaven ble utsatt grunnet pandemien og skal oppdateres i tråd med nye føringer |
| Rusmiddelpolitisk handlingsplan | Må ha | 2020-2024 | Rulleres | Helse | H-HOSI | Fagfeltet deltar i det politiske planarbeidet |
| Plan for legetjenester | Bør ha | NY PLAN 2023-2027 | Ny 2023 | Helse | Kommunestyret | Vedtatt 2023 |
| **Samarbeid med andre** | | | | | | |
| Plan for grønnstruktur og naturmangfold inkl. bekjempelse av svartelista arter | Bør ha | 2024 | Ny plan | Teknisk | HTLKM | Strategi mot fremmede arter vedtatt 2020. Polinatorplan vedtatt 2023 Interkommunal naturmangfoldsplan vedtas ila. 2024. |
| **Områdereguleringer** | | | | | | |
| Områderegulering Grønland | Kommunalt behov | 2026 - | Ny plan | Teknisk | Kommunestyret | Igangsatt. Krever bevilgning Området fra gangbrua til krysset Sykehusgt./Møller gt. Hensikt: Sentrumsutvikling Aktuelle formål: Sentrumsformål, infrastruktur, grønnstruktur og bevaring. |
| Områderegulering Stasjonsområdet | Kommunalt behov | 2025 - | Ny plan | Teknisk | Kommunestyret | Igangsatt. Områdereguleringen for stasjonsområdet inkludert detaljregulering for svømmehall m.m ble igangsatt i 2021. Planprogrammet ble vedtatt høsten 2022. Planen forventes å komme til 1.gangsbehandling ila. 2025. Bane NOR Eiendom og Halden kommune har gjennom områdereguleringen en felles ambisjon om å gjøre stasjonsområdet om til en integrert del av Halden sentrum. Med fokus på bærekraft og attraktivitet både for befolkningen og de besøkende kan utviklingen av stasjonsområde bli et supplement til, og styrke Halden som destinasjon og livskraftig by Politisk nivå holdes løpende orientert om framdriften i prosjektet gjennom politiske saker knyttet til milepæler i prosjektet. Midler avsatt i budsjett |
| Områderegulering Svinesundsplatået | Kommunalt behov | 2024 - | Ny plan | Teknisk | Kommunestyret | 1.gangsbehandling 2024 |

## Vedlegg

Vi i Halden - Oversikt over helsetilstanden og kunnskapsgrunnlag for planlegging (oppdatert 2023)

Hovedutvalget for plan- teknisk – landbruk – klima og miljøs behandling

Hovedutvalget for undervisning – oppvekst – kultur og idretts behandling

Hovedutvalg for helse – omsorg – sosialtjenester og inkluderings behandling